Abdurrahman
        
         (kalif i Andalucía)
Store norske leksikon,Historie,Verdens historie og samtidshistorie,Midtøsten,Midtøstens middelalderhistorie
Abdurrahman var grunnleggeren av det islamske ummayadedynastiet med hovedsete i Córdoba. Han var sønnesønn av ummayade-kalifen Hisham som styrte da ummayaddedynastiet ledet det store islamske kalifatet i Damaskus. Da abbasidene overtok makten i 750, forsøkte de å myrde ham. Han flyktet deretter til Spania. I 756 grunnla han emiratet Andalucia, med Córdoba som hovedstad. Han utvidet dette emiratet til å omfatte nesten hele Den iberiske halvøya.
Andalucia ble deretter styrt som et uavhengig islamsk dynasti under ummayadene. Etter hvert kalte det seg også et kalifat. Splittelsen i den islamske verden mellom ummayadene i Spania og abbasidene i Bagdad ble ikke sett på som akseptabelt i Bagdad, og allerede i 763 forsøkte en abbasidehær å gjenerobre Andalucia. De ble beseiret av styrkene til Abdurrahman som dermed befestet sin makt. Abdurrahman var også involvert i kamper i nord mot de kristne hærene til Karl den store.Umayyade-dynastiet som Abdurrahman opprettet blir sett på som en islamsk gullalder som eksisterte adskilt fra og parallelt med gullalderen i Bagdad. Les mer i Store norske leksikon Córdoba omayyadene